Pagėgių savivaldybės administracijos direktorius

įsakymas

DĖL PAGĖGIŲ SAVIVALDYBĖS NEKILNOJAMOJO TURTO IR KITŲ NEKILNOJAMŲJŲ DAIKTŲ VIEŠO AUKCIONO SĄLYGŲ PATVIRTINIMO

2023 m. vasario 9 d. Nr. A1-118

Pagėgiai

Vadovaudamasi Lietuvos Respublikos vietos savivaldos įstatymo 29 straipsnio 8 dalies 2 punktu, Valstybės ir savivaldybių turto valdymo, naudojimo ir disponavimo juo įstatymo 21 straipsniu, Valstybės ir savivaldybių nekilnojamųjų daiktų pardavimo viešo aukciono būdu tvarkos aprašo, patvirtinto Lietuvos Respublikos Vyriausybės 2014 m. spalio 28 d. nutarimu Nr. 1178 „Dėl Valstybės ir savivaldybių nekilnojamųjų daiktų pardavimo viešo aukciono būdu tvarkos aprašo patvirtinimo”, 21.3 papunkčiu, Viešame aukcione parduodamo Pagėgių savivaldybės nekilnojamojo turto ir kitų nekilnojamųjų daiktų sąrašu, patvirtintu Pagėgių savivaldybės tarybos 2015 m. balandžio 2 d. sprendimu Nr. T-36 „Dėl viešame aukcione parduodamo Pagėgių savivaldybės nekilnojamojo turto ir kitų nekilnojamųjų daiktų sąrašo patvirtinimo“ir atsižvelgdama į Pagėgių savivaldybės nekilnojamojo turto ir kitų nekilnojamųjų daiktų pardavimo viešo aukciono organizavimo ir vykdymo komisijos 2023 m. vasario9 d. protokolą Nr. 1:

1. T v i r t i n u Pagėgių savivaldybės nekilnojamojo turto ir kitų nekilnojamųjų daiktų viešo aukciono sąlygas (pridedama).

2. S k e l b i u šį įsakymą Teisės aktų registre ir Pagėgių savivaldybės interneto svetainėje www.pagegiai.lt.

Šis įsakymas gali būti skundžiamas Lietuvos administracinių ginčų komisijos Klaipėdos apygardos skyriui (H.Manto g. 37, 92236 Klaipėda) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) Lietuvos Respublikos administracinių bylų teisenos įstatymo nustatyta tvarka per 1 (vieną) mėnesį nuo įsakymo paskelbimo ar įteikimo suinteresuotiems asmenims dienos.

Administracijos direktorė Dalija Irena Einikienė

PATVIRTINTA

Pagėgių savivaldybės administracijos

direktoriaus 2023 m. vasario 9 d.

įsakymu Nr. A1-118

Pagėgių savivaldybės nekilnojamojo turto ir kitų nekilnojamųjų daiktų viešo aukciono sąlygos

Parduodamas turtas	Negyvenamoji patalpa - parduotuvė(unikalus Nr. 8892-5000-8011:0003, bendras plotas – 103,18 kv. m),esanti pastate (unikalus Nr. 8892-5000-8011, pažymėjimas 1A2p), Vilniaus g. 7-2, Pagėgių m., Pagėgių savivaldybė
Pradinė bendra nekilnojamojo turto ir jam priskirto žemės sklypo pardavimo kaina (Eur)	Iš jos - pradinė nekilnojamojo turto pardavimo kaina (Eur)	Iš jos - žemės sklypo (dalies) pradinė pardavimo kaina (Eur)	Kainos didinimo intervalas (Eur)	Aukciono dalyvio registravimo mokesčio dydis (Eur)	Aukciono dalyvio garantinio įnašo dydis (Eur)	Aukciono data ir laikas
20600,00	20600,00	-	50,00	50,00	2060,00	2023-03-24 9 00 val. iki 2023-03-27 1359val.

Bendrosios aukciono sąlygos:

Aukciono dalyvio registravimo mokestis ir garantinis įnašas turi būti sumokėti iki dokumentų pateikimo registruoti. Atsiskaitomoji sąskaita aukciono dalyvio registravimo mokesčiui, garantiniam įnašui ir nekilnojamojo turto kainai sumokėti Nr. LT807300010002596276, “Swedbank” AB banke.

Aukciono vykdymo būdas: elektroninis aukcionas, vadovaujantis Valstybės ir savivaldybių nekilnojamų daiktų pardavimo viešame aukcione tvarko aprašu, patvirtintu Lietuvos Respublikos Vyriausybės 2014 m. spalio 28 d. nutarimu Nr. 1178, ir Valstybės savivaldybių nekilnojamų daiktų elektroninio aukciono vykdymo valstybės informacinėje sistemoje procedūrų aprašu, patvirtintu Valstybės įmonės Turto bankas generalinio direktoriaus 2018 m. gegužės 30 d. įsakymu Nr. P1-142/.

Aukcionas bus vykdomas informacinių technologijų priemonėmis interneto svetainėje http://www.evarzytines.lt.

Asmuo, ketinantis dalyvauti elektroniniame aukcione (toliau – aukcione), privalo užsiregistruoti į konkretų aukcioną e-varžytynių sistemoje, internetiniame puslapyje http://www.evarzytines.lt. Registracija leidžiama tik nurodytu registracijos laikotarpiu prie sistemos prisijungusiam naudotojui. Asmuo, pradėdamas registraciją į konkretų aukcioną, turi būti sumokėjęs dalyvio registravimo mokestį ir garantinį įnašą. Sumokėtas dalyvio registravimo mokestis negrąžinamas ir neįskaitomas į parduodamo turto kainą.

Turto apžiūra vyks 2023-03-20 , 900- 1500 val.

Dėl turto apžiūros kreiptis į Pagėgių savivaldybės administracijos Turto ir ūkio skyriaus vedėją Laimutę Šegždienę, tel. (8 441) 70 410, 8 652 92732.

Aukciono dalyvių registravimo pradžia 2023-03-20 00:00 val. pabaiga 2023-03-21 23:59 val.

Atsiskaitymo už aukcione įgytą nekilnojamąjį turtą terminas ir tvarka: aukciono laimėtojas aukcionui pasibaigus, bet ne vėliau kaip kitą darbo dieną, privalo pasirašyti aukciono protokolą. Nekilnojamojo turto pirkimo-pardavimo sutartis su aukciono laimėtoju turi būti sudaryta per 30 dienų nuo pardavimo aukcione vykdymo dienos. Visa nekilnojamojo turto kaina turi būti sumokėta iki pirkimo-pardavimo sutarties pasirašymo. Sutarčių sudarymo išlaidas, įskaitant atlyginimą notarui, apmoka aukciono laimėtojas (Lietuvos Respublikos Vyriausybės 2014-10-28 nutarimas Nr. 1178, 61 p.).

Vadovaujantis Lietuvos Respublikos civilinio kodekso 6.422 straipsniu, aukciono laimėtojas, nustatytais terminais neatsiskaitęs už aukcione įsigytą turtą, negali dalyvauti naujame šio turto aukcione, taip pat privalo atlyginti naujo aukciono organizavimo ir rengimo išlaidas, bei sumokėti kainų skirtumą, jeigu naujame aukcione turtas bus parduotas už mažesnę kainą. Dėl informacijos apie parduodamą turtą ir dėl susipažinimo su nekilnojamojo turto pirkimo–pardavimo sutarties projektu kreiptis į: Pagėgių savivaldybės administracijos Turto ir ūkio skyriaus vedėją Laimutę Šegždienę, tel. (8 441) 70 410, 8 652 92732, faks. (8 441) 57874, el. p. el. paštas l.segzdiene@pagegiai.lt